JUMAL KÕNELEB
Tervist!
Kas oled rahalistes raskustes?
Kas tead, et Jumal tahab aidata?
Majanduslikud väljakutsed pole Jumala jaoks sugugi ükskõik.
Vastupidi, teame kõik,
et kui majandusega on raskusi, siis on kogu meie elu häiritud.
See võib elu täiesti rikkuda.
Jumal on aga suurem.
Sinu rahaasjades valitseb kaos ja sa ei tea ehk, mida teha.
Meilgi on seda ette tulnud, et vajame tõesti Jumala tarkust.
Jumal suudab ja tahab anda meile
kogu abi, mida me vajame, sest Ta on hea Isa.
Matteuse 7:9 on kirjutatud: "Kas on teie seas sellist inimest,
kellelt ta poeg palub leiba, ent tema annab talle kivi?
Või kui ta palub kala, ent ta annab talle mao?"
Me pole ju sellised!
Kui mu laps palub süüa,
siis ma ei anna talle kive või toidu asemel madusid.
"Kui nüüd teie, kes olete kurjad, oskate anda häid ande oma lastele.."
See on ju meile vaematena täiesti iseenesestmõistetav,
et me aitame omi lapsi!
"kui palju enam teie Isa,
kes on taevas, annab head neile, kes teda paluvad!"
"Paluge, ja teile antakse, otsige, ja te leiate,
koputage, ja teile avatakse, sest iga paluja saab
ja iga otsija leiab ja igale koputajale avatakse!"
Meile on iseenesestmõistetav,
et Issand tahab meid aidata ja viia meid edasi.
Sageli on iseenesestmõistetav,
et Ta tahab meil aidata kõrvaldada takistused meie teelt.
Ka see on täiesti selge, et Ta tahab meile näidata,
mida me ise saame selle asja osas ette võtta.
See on iseenesestmõistetav, et Tal on hea tahe.
Issand pole selline,
kes istub pilve piiril ja naerab omaette selle üle,
kui me rassime siin ega tea, mida peaksime tegema.
Istub ja mõtleb: "Olen kõikvõimas
ja tean, mida peaksid tegema, tean täpselt, mis sind aitaks
sinu olukorras, aga ma ei ütle seda sulle!
Vaju pealegi oma sohu!
Ole pealegi omaette!
Ei, Jumal ei ole selline.
Ta on hea Isa ja tahab meid tõsta, aidata ja viia elus edasi.
Jesaja 63:9 öeldakse nii:
"Kõigis nende ahistustes tundis ta ahistust.."
Kui meil on ahistav olukord, siis samamoodi,
kui meie lastel on midagi halvasti, siis see ahistab mind emana.
Mõnikord isegi liiga palju.
Temagi tunneb ahistust.
"Kõikides meie ahistustes tundis Temagi ahistust
ja tema palge ingel päästis nad.
Armastuse ja kaastunde pärast ta lunastas nad (vabastas, aitas),
tõstis nad üles ja kandis neid kõigil muistseil päevil."
Ta on valmis aitama ja juhendama.
Psalm 23 ütleb veel ka nii:
"Ta juhib mind õiguse rööbastesse oma nime pärast."
Kui loeme Piibli tõotust:
"paluge, siis teile antakse", siis kindlasti paluvad paljud
miljonit või loteriivõitu, mis vabastaks meid sedamaid.
Peame siis ilmselt pettuma,
kui sellist abi, mida meie mõtleme ja tahaksime, ei tulegi.
Jumal pole süüdi selles, et me ei saanudki lotovõitu.
Jumal tahab anda meile, nagu oleme varemgi rääkinud,
midagi palju hinnalisemat ja see väärtus on tarkus.
Esimene, mida peaksime tegema, kui olukord on täiesti kaootiline,
kui arvetekuhi on meetri kõrgune ja võlakoorem üle mõistuse suur
ning sinu elus valitseb majanduslik kaos,
on esmalt hea alustada sellest, kuidas sinna jõuti.
Miks olukord on selline?
Kui selline olukord oli meie elus,
siis ma ei saanud süüdistada Jumalat, Joyd ega kedagi teist.
Ma olin ise selles süüdi.
Saan aru, et see pole tore.
See polnud ka mulle tore,
kui mõistsin, et pean hakkama teisiti vastutama ja majandama,
tegutsema paremini ja vastutustundlikumalt.
See pole tore.
Ometi on see palju parem,
kui probleemide vaiba alla peitmine või loteriivõiduga lahendamine.
Paari aasta või juba nädala pärast
oleksid jälle samas olukorras, sest su elustiil on sama.
Jumal rääkis meile esimene asjana, et nagu kõiges muus meie elus,
peab majanduseski olema Jumal esikohal.
Kui Tema pole esikohal, siis asjad lihtsalt ei suju.
Üks jalg maailmas ja teine Issanda juures -
nii ei tule midagi head välja ja Piibel kinnitab seda.
Jeesus ütleb Matteuse evangeeliumis 6:24 väga selgelt:
"Keegi ei saa teenida kahte isandat, ikka on nii, et ta vihkab üht
ja armastab teist või et ta pooldab üht ja põlgab teist.
Teie ei saa teenida nii Jumalat kui mammonat."
Mammona tähendab raha.
See ongi esimene asi.
Ma peame oma elus Jumala esikohale panema.
Kui elame maailmale
ja raha on meile kõik kõiges, siis see ongi esimene probleem.
Aga kui Jumal on esikohal
sinu ja minu südameis, siis Jumal saab ka aidata
sest Ta teab siis, et tema on esikohal
ja kui Tema on esikohal, siis ka Tema tarkus on esikohal.
Kui Tema tahe on esikohal, siis tuleb meie ellu tasakaal ja rahu.
Mul on üks näide sellest nädalast.
Kohtasin toredat sõpra,
kes on aastaid võidelnud nende majandusküsimustega.
Tal on väga väike sissetulek.
Ta saab ainult töötute abiraha
ja peab sellega hakkama saama, et pere eest hoolitseda.
Tal on olnud need raskused ja ka aastaid teistes valdkondades.
Ta rääkis mulle telefonis nüüd: "kas tead, Joy, kõik need aastad
olen ma mõelnud, et kuidagi ma ikka oskan ja lahendan kõik.
Ma oskan küll ja tean, mida ma peaksin tegema.
Ta on otsinud abi erinevatest,
ka vääradest kohtadest, kust ei peaks küll abi otsima.
Alles nüüd ma taipasin panna Jumal esikohale.
Viimaks ma mõistsin,
et Tema oskab ja kavatseb mind aidata.
Viimaks ometi hakkasin otsima neis küsimustes Teda ja Tema tahet.
Sellest pole kuigi kaua möödas.
Ta rääkis seda sellel nädalal.
Ta on pidanud Jumalat esikohal nüüdseks paar nädalat
ja juba nüüd on tema elu hakanud muutuma.
Täiesti tavalistes asjades.
Sotsiaalosakond on teinud teist laadi otsuseid ja aidanud.
Tema ellu on tulnud inimesi, kes saavad teda toetada
ning pisikesed asjad hakkavad paika loksuma.
Kui me ainult laseme, siis Issand tuleb meie olukorda
ja hakkab tasapisi neid asju korda tegema.
Jeesus ütleb Matteuse 6,
et meil pole vaja muretseda riiete ja toidu pärast.
Need asjad ei pea olema meie elus esikohal.
Ta annab Laulus 33 lubaduse:
"Aga otsige esmalt Jumala riiki ja tema õigust,
siis seda kõike (ka kõike seda) antakse teile pealegi!"
Kas pole hullumeelne lubadus?
Kui paneme Tema riigi esikohale,
ja Tema õiguse, mis tähendab ka Tema viisil tegutsemist.
Kui see panna esikohale, siis ka kõik muu saab korda.
Kõike muudki antakse.
Pole kahtlustki, et Jumalal on sulle ja mulle üks suund,
üks tee, üks kutsumus ja tahe, mille jaoks Ta on meid loonud.
Sellel teel on rahu, edu ja sellel teel on hea olla.
Kui mõtlen, et käin oma teed, Jumal ei hooli mu rahaasjadest,
ja mul pole nendest Jumalaga mõtet rääkida,
arvad, et pead ise hakkama saama ning sa oledki selles üksi.
Piibel ütleb lausa nii otse: "Kuulge nüüd, kes ütlete:
"Täna või homme läheme sellesse või teise linna
ja veedame seal ühe aasta ning kaupleme ja saame kasu!"
Teie, kes ei tea, missugune on homme teie elu!
Te olete ju aur,
mida on hetke näha, ja siis see haihtub.
Selle asemel et öelda:
"Kui Issand tahab ja me veel elame, siis teeme seda või teist."
Minu jaoks oli tohutult vabastav, kui panime Issanda esikohale.
Issand rääkis meile kristliku kooli rajamisest.
Kuigi see oli väljakutse,
teadsin ometi, et nüüd olen sellel teel koos Issandaga.
Sellel teel läheb mul hästi.
Ma ei pea enam ise muretsema.
Ma järgin Issandat, Tema tahet, panen Tema esikohale ja tean,
et Tema hoolitseb minu vajaduste eest.
Kui tead, et oled käinud omi radu,
halvimal juhul tead, et oled käinud täiesti valet teed pidi,
siis esmalt muuda suunda ja pane Issand esikohale.
Pane Issand esikohale ka raha osas.
Issand pöörab su olukorra päris kindlasti.
Jesaja 30:21:
"Ja su kõrvad kuulevad sõna, mis su tagant ütleb,
kui te kaldute paremale või vasakule: "See on tee, käige seda!"
Imeline teada, et Ta käib meiega
ja juhatab meid kogu aeg ka pisikestes argipäevaasjades.
Issanda esikohale asetamine on seega esimene asi.
Jeesus tõotab, et meile antakse kõike muud
Oleme eelnevates saadeteski
rääkinud uskumatutest imedest, mis meie perega on sündinud.
Oleme saanud maja, autod,
väljamaareise ja tõesti näinud, et Issandat esikohale pannes
antakse meile ka kõike muud ja meil ei ole millestki puudust.
Teiseks on Issand meile õpetanud,
et me ei peaks raha kasutult laristama.
Minu suhtumine oli alguses vale.
Mõtlesin, et Issand täidab kõik minu vajadused
ja mina võin muudkui restorani sööma minna
ning küllap Issand hoolitseb kõigi muude asjade eest ka.
Issand sekkus sellesse
ja see võttis veidikene aega, aga Issand selgitas:
"Jan, sul pole praegu restorani jaoks raha!"
Tõesti, mul ei olnud seda raha.
Tean, et elame ühiskonnas, kus on tohutu surve.
Reklaame on kõikjal,
kogu aeg teatatakse telefoni kaudu, et peaksime ostma seda ja teist.
See surve on tugev.
Meil peaks olema kõike võimalikku, et oleksime õnnelikud.
Peaks olema selline auto.
Kui saame selle saame,
on see juba vananenud mudel ning tuleks hankida uuem.
Peaks olema see ja teine.
Reklaamitakse kogu aeg.
Surve tuleb väljast, mitte seest.
Tegelikult me ei vajagi neid asju.
Reklaamid on osavad meile ütlema,
et justkui vajame seda kõike, kuigi me ei vaja seda sugugi.
Peame olema ettevaatlikud, et me ei läheks sellega kaasa,
sest see ei lõppe kunagi, me "vajadused" suurenevad pidevalt.
Kas kuulame, mida me tegelikult vajame?
Õpetussõnad 17:24 on väga hea koht:
"Arukal on tarkus näo ees."
See on nina ees.
Sageli, mida mul oleks tark teha, on kohe mu nina ees.
Nii lähedal, et ma ehk ei märkagi või adu.
"Arukal on tarkus näo ees,
aga albi silmad sihivad maailma otsa."
Just nii see ongi.
Soovime suuri asju, tohutuid muutusi, seda ja teist.
Kui need välised asjad muutuks, siis kogu meie elu muutuks.
Silmad sihivad maailma otsa - kus on lahendus?
See on nina ees.
Ma tean praegugi peresid, kellega on samad lood.
Olin kord ühes linnas tööhõiveametis tööl
ja kohtasin mitmeid töötuid, kelle elud olid kokku kukkunud.
Asi polnud selles, et nad oleks teinud midagi totaalselt valesti.
Mitte see, et nad olid oma tööd hooletult teinud ja vallandatud.
Asi oli hoopis selles, et väline surve selle osas,
mida me peaks omama, et oleks "korralikud kodanikud",
oli röövinud neilt pere, raha ja kõik muu.
Sama aasta jooksul abielluti, saadi laps,
otsustati ehitada oma maja, võeti koer ja hangiti
laenu abil uus auto ning leidsid uue töökoha.
Kõike seda korraga.
Nad pidid saama täiusliku elu oma maja, labradori,
naisele sportauto ja endale uhke tööautoga.
Ideaalperes on veel ka kaks armast tütart ja poeg.
Selline unelm.
Ma ei ütle, et sellel on midagi viga.
Kahju on neist, kes arvavad,
et see tuleb õnneks nüüd kohe saada.
Kohtasin tööhõiveametis mitmeid, kes olid selle kaotanud.
Majaehitus jäi pooleli.
Naine jättis maha ja kogu lootus oli kadunud.
Töökoht oli ehk veel alles, aga mida sa hakkad peale
selle poolelioleva majaga, kui naine elab kusagil mujal.
See oli tõesti kurb pilt.
Vesteldes nendega selgus, et kõik oli välise surve tõttu.
Tahan sulle öelda - ole ettevaatlik neis asjus!
Jumal ei juhata meid otsima selle maailma õnne.
See ei tee meid nagunii õnnelikuks.
Meil on olnud kitsad olud ja Joyl pole siiani sportautot,
aga meil on olnud rahu.
Mäletan, et kui kolisime majja,
mis oli vägagi räsitud, oli meil ikkagi rahu ja armastus.
Piibli Õpetussõnade raamatus on palju imelisi kirjakohti.
Koguja raamatus 4:6 öeldakse: "Parem üks peotäis rahuga
kui kaks peotäit vaeva ja vaimunärimisega."
Imeline, kui su kodus on rahu, lapsed on puhanud ja rahulikud,
selle asemel, et ajad taga korraga midagi,
mida pole aastaga võimalik mingil juhul saavutada.
Võta asja rahulikult!
1. Timoteuse 6:6:
"Ent jumalakartus on suur tuluallikas,
kui inimesele piisab sellest, mis tal on."
Jesaja 32:17: "Ja õigluse vili on rahu,
õigluse tulemuseks püsiv rahulik elu ning julgeolek."
Õpetussõnad 17:1:
"Parem kuiv paluke rahus kui kojatäis ohvriliha riiuga."
Kui selle ohvrilihaga kaasneb suurte laenude võtmine.
See ei anna rahu.
Olgu parem odav kapsasupp.
Lisaks rahu. Tõesti.
Piibel räägibki selle supi kasuks.
Taimetoidu kasuks õieti.
Õpetussõnad 15:17: "Parem taimetoit armastusega,
kui nuumhärg, mille juures on vihkamine."
Paljudes peredes on riiud just nende rahaasjade pärast.
Loen veel Õpetussõnad 16:8.
"Parem pisut õiglusega kui palju tulu ülekohtuga."
Meenub, kui olime kord purjetamas
ja kohtasime meest väga uhke purjekaga.
Ta randus meie kõrval.
Mäletad? Mõtlesin, et endalgi võiks olla selline purjekas.
Imestasin, et mees purjetas üksi.
Ta oskas seda küll, aga aitasime teda pisut
ja õhtul küsisin temalt, miks ta üksi purjetab
nii uhke purjekaga, kuhu mahuks 5 -6 inimest?
Kas tal pole naist või lapsi?
Mees jõi seal alkoholi ja oli kahjuks pisut purjus,
aga kutsus mind pardale ja hakkas oma elust jutustama.
Ta oli pannud esikohale karjääri
Rahahimu oli pannud teda kõike muud ohverdama.
Ta oli edukas uhke purjeka omanik, kelle kontol oli kuitahes palju raha,
aga tal polnud enam peret, ka lapsed olid ta hüljanud
ja kurvameelsena püüdis ta ennast alkoholiga lohutada.
Ma palvetasin tema eest.
Ta ei tahtnud sellest rohkem kuulda ning läks oma teed.
Mulle läks see väga hinge.
Peame meeles pidama, mis elus on tähtis.
Rahu on tähtis ja see, et me ei tülitseks omavahel.
Parem vähe õiguses, parem on elada õigesti.
See mees oli ärimaailmas tulu saamiseks teinud valskust.
See oli talle kätte maksnud.
Jumal teab, mis meile on parim.
Seetõttu tasub Teda panna kõikides asjades esikohale.
Võiksin lugeda Psalmi 119:165:
"Sinu Seaduse armastajail on suur rahu ja nad ei komista."
Psalm 122:7:
"Rahu olgu su müüride vahel, hea käekäik su kuninglikes kodades!"
Malaki 2:5: "Minu leping temaga oli elu ja rahu.."
Imelised sõnad.
Tõeline õnn on rahu.
Tänapäeva ühiskonnas
peab lastel olema miljon erinevat hobi.
See pole sugugi vajalik!
Mõni võib muidugi olla, aga peamine on see,
et kodus on rahulik olla ja saab ka puhata.
Kas palvetame?
Tänu, Taevaisa, et sul on eriline ja isiklik tahe meie kõigi osas.
Tänu, Issand, et kui otsime ja Sinu riiki ning õigust esmalt,
siis antakse meile kõike muud pealekauba.
Tänan, et kui Sina oled esikohal meie elus,
siis on meil hingamine, rahu ja julgeolek.
Tänu, Issand, et Sul on hea tahe meie kõigi osas.
Issand palun, et suunaksid meie elu õigesse rööpasse.
Meie igaühe elu.
Näita, kui oleme lasknud ennast maailmal kaasa viia
ja selle nõudmised ja olukorrad on saanud meid eksitada.
Tänu, Issand, et õnn ei tule paljudest asjadest,
vaid õnn tuleb sellest, et meil on rahu ja hingamine.
Tänu, Issand, et Sa tahad anda seda meile kõikidele!
Vaata, ütleb Issand, mina olen sinuga.
Ma ei hülga sind, ega jäta sind kunagi maha.
Ma olen tõesti sinuga.
Ma olen see allikas, mida sa vajad.
Mina tõesti olen tee, tõde ja elu!
Otsi mind ja kõike muud antakse sulle peale!
Tänu, Issand! Aamen.
Jumal tahab meile anda kõike, mida vaja eluks ja jumalakartuseks.
Mõtle - kõik see, mis sul on, on lõpuks ikkagi Issandalt.
Õhk, mida hingad ja elu, mida elad.
TV7 on Jumala imeline töö, mis kannab vilja, levides üle piiride.
Mõtle, et Jumala evangeelium võib jõuda eri rahvusteni!
Kui soovid olla osaline suurepärases võimaluses
ühiselt ehitada Jumala riiki, võid teha seda helistades
TV7 annetustelefonile 9001777 Kõne hind Eestis on 7 eurot.
Võid ka kasutada kontonumbreid, mida näed peagi ekraanil.
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin